text: el 30/oct/03 Ester Castanyer Parlament2003 PDF
  Facilitar l'accés dels joves a l'habitatge i reduir la precarietat laboral són les prioritats que es plantegen les Joventuts d'ERC de cara a les properes eleccions al Parlament de Catalunya. Des d'aquesta formació es marquen com a repte encapçalar les polítiques de joventut durant els propers 4 anys i treballar per posar fi a la discriminació que, segons diuen, pateixen constantment els joves catalans.
  Des de les JERC consideren que els joves de Catalunya estan sotmesos a una doble discriminació. D'una banda, perquè els joves han d'afrontar el problema de l'habitatge i la precarietat laboral, i de l'altra, perquè consideren que el jovent de Catalunya és el que rep menys recursos per part del govern central.
  En aquest sentit, aquesta formació aposta per un nou Estatut que deixi en mans de Catalunya totes aquelles polítiques que afecten els joves. Oriol Beltran, portaveu nacional de les JERC i número 10 a les llistes electorals.
  El que està clar és que demanarem l'àrea de joventut, ja que som els únics que apostem pels joves del país.
  D'altra banda, des d'aquesta formació ja han anunciat que la seva voluntat és encapçalar l'àrea de joventut de la Generalitat, i que aquesta serà la seva prioritat, ja sigui pactants amb CiU o amb el PSC.
  La JERC ja ha anunciat propostes concretes del seu programa com la creaicó d'un carnet jove integral, la participació en l'elaboració dels pressupostos o el foment de la cultura de pau. Per aquest formació, el més important és poder intervenir en la política catalana dels proper 4 anys i que siguin els propis joves els que decideixin sobre el seu futur i les seves prioritats.